
            REPUBLIKA HRVATSKA
VUKOVARSKO-SRIJEMSKA ŽUPANIJA 
                  OPĆINA CERNA
            OPĆINSKI NAČELNIK 

KLASA: 024-05/25-01/7
URBROJ: 2196-11-01-26-3
Cerna, 15. svibanj 2026.

Na temelju članka 35.b Zakona o lokalnoj i područnoj (regionalnoj) samoupravi (''Narodne novine'' br. 33/01, 60/01, 129/05, 109/07, 125/08, 36/09,  150/11,  144/12, 19/13, 137/15,123/17, 98/19 i 144/20), te članka 44. stavak 1. Statuta Općine Cerna („Službeni vjesnik“ Vukovarsko-srijemske županije, br. 13/09, 2/13, 24/14, 8/18 i 4/21), općinski načelnik Općine Cerna donio je slijedeće

I Z V J E Š Ć E
o radu općinskog načelnika Općine Cerna za razdoblje srpanj – prosinac 2025. godine


I. UVODNI DIO

Člankom 35.b Zakona o lokalnoj i područnoj (regionalnoj) samoupravi (''Narodne novine'' br. 33/01, 60/01, 129/05, 109/07, 125/08, 36/09,  150/11,  144/12, 19/13 , 137/15, 123/17, 98/19 i 144/20), propisano je da općinski načelnik dva puta godišnje podnosi polugodišnje izvještaje predstavničkom tijelu. Sukladno članku 48. istog Zakona, općinski načelnik priprema prijedloge općih akta, izvršava ili osigurava izvršavanje općih akata predstavničkog tijela, usmjerava djelovanje upravnih tijela jedinice lokalne samouprave u obavljanju poslova iz njihovoga samoupravnog djelokruga, te nadzire njihov rad, upravlja i raspolaže nekretninama i pokretninama u vlasništvu jedinice lokalne samouprave, kao i njezinim prihodima i rashodima, u skladu sa zakonom i statutom, te obavlja i druge poslove utvrđene statutom.

U izvještajnom razdoblju srpanj –prosinac 2025. godine, općinski načelnik Općine Cerna, u okviru svog djelokruga, obavljao je izvršne poslove iz samoupravnog djelokruga općine koji su mu povjereni zakonom, Statutom Općine Cerna, utvrđivao je prijedloge općih akata koje donosi Općinsko  vijeće, izvršavao je i osiguravao izvršavanje općih akata Općinskog vijeća te drugih akata Općinskog vijeća, upravljao nekretninama i pokretninama u vlasništvu Općine kao i prihodima i rashodima Općine, usmjeravao djelovanje Jedinstvenog upravnog odjela Općine u obavljanju poslova iz samoupravnog djelokruga Općine, nadzirao njihov rad, te obavljao i druge poslove u skladu sa zakonom, Statutom Općine i aktima Općinskog vijeća.
	




II. DJELOVANJE OPĆINSKOG NAČELNIKA

Djelovanje Općinskog načelnika odvijalo se kroz rad Jedinstvenog upravnog odjela koji je tehnička osnova rada Općinskog načelnika. 

U izvještajnom razdoblju poduzete su sljedeće aktivnosti u smislu razvoja i razvitka Općine Cerna:

· 22. srpnja 2025. godine, Općina Cerna i Ministarstvo prostornoga uređenja, graditeljstva i državne imovine zaključili su Ugovor o sufinanciranju projekta „Izgradnja parkiralištai pješačke staze u naselju Cerna“. Ukupan iznos sufinanciranja projekta je 36.100,00 eura
· 22. srpnja 2025. godine, Općina Cerna i Zadruga Janja zaključili su Ugovor za Nabavu školskih radnih bilježnica. Vrijednost Ugovora je 23.702,19 eura s PDV-om.
· 28. srpnja 2025. godine, Općina Cerna i Cestorad d.d. sklopili su Dodatak I. Ugovora o javnoj nabavi radova za „Izgradnju ceste i kolnih prilaza te javne rasvjete i DTK kanalizacije u Industrijskoj zoni Zagrađe“. Dodatak ugovora odnosi se na uvođenje podugovaratelja elektro radova u posao.
· 29. srpnja 2025. godine, Općina Cerna i Vukovarsko-srijemska županija sklopili su Sporazum o sufinanciranju dijela plaće videćeg pratitelja zaposlenog u udruzi slijepih Vukovarsko-srijemske županije. 
· 12. kolovoza 2025. godine, Općina Cerna i Elektro Čop zaključili su Ugovor za opremanje i uređenje dječjeg igrališta u Cerni. Ukupna vrijednost ugovoreni radova iznosi 82.827,50 eura s PDV-om.
· 18. kolovoza 2025. godine, Općina Cerna i Vinkovački vodovod i kanalizacija zaključili su Ugovor o izvođenju radova izrade priključka Reciklažnog dvorišta u Cerni na komunalne vodne građevine za javnu vodoopskrbu. Ukupna vrijednost ugovora iznosi 4.722,15 eura s PDV-om.
· 25. kolovoza 2025. godine, Općina Cerna i Dječji vrtić Kosjenka sklopili su Ugovor o financiranju asistenta u vrtiću. Ugovor je sklopljen na razdoblje od 1.9.2025. do 31.12.2025. godine, dok ukupna vrijednost financiranja iznosi 2.180,00 eura.
· 27. kolovoza 2025. godine, Općina Cerna i HEP-Opskrba d.o.o. zaključili su Ugovor o opskrbi električnom energijom. Ugovor je sklopljen na razdoblje od 1.9.2025. do 31.12.2025. godine, a ukupna vrijednost je 8.237,82 eura s PDV-om.
· 29. kolovoza 2025. godine, Općina Cerna i Solid d.o.o. zaključili su Ugovor o nabavi Stručnog nadzora nad „Opremanje i uređenje dječjeg igrališta u Cerni“. Ukupna vrijednost nabave iznosi 2.812,50 eura s PDV-om.
· 1. rujna 2025. godine, Općina Cerna i Like2Learn d.o.o. sklopili su Ugovor o pružanju usluge učenja engleskog jezika prema Helen Doron metodi. Općina Cerna ovim ugovorom sufinancira 50% od cijene tečaja za svakog polaznika s područja Općine Cerna. Broje polaznika će se utvrditi temeljem sklopljenih ugovora između Pružatelja usluge i Roditelja polaznika. Ugovor se primjenjuje 8. rujna do 31. prosinca 2025. godine.
· 2. rujna 2025. godine, Općina Cerna i Libermatic, obrt za usluge  zaključili su Ugovor o autorskom djelu za potrebe održavanja koncerta na manifestaciji „9. smotra svatovskih običaja i napjeva“ koja se održava u Šiškovcima. Ukupna vrijednost sklopljenog ugovora iznosi 3.200,00 eura u neto iznosu.
· 3. rujna 2025. godine, Općina Cerna i Polet d.o.o. zaključili su Ugovor o sufinanciranju troškova prijevoza učenika srednjih škola s područja Općine Cerna. Prijevoz učenika obavlja se za školsku godinu 2025/2026.
· 4. rujna 2025. godine, Općina Cerna i INA d.d. zaključili su tipski Ugovor o korištenju ukapljenog naftnog plina za potrebe L.U. Jelen Cerna.
· 8. rujna 2025. godine, Općina Cerna i Čazmatrans Vukovar d.o.o. zaključili su Ugovor o sufinanciranju cijene relacijskih pokaznih karata za prijevoz učenika srednjih škola. Prijevoz učenika obavlja se za školsku godinu 2025/2026.
· 16. rujna 2025. godine, Općina Cerna i Orion sport j.d.o.o. sklopili su Ugovor o pružanju usluge poduke u području sporta (škola tenisa). Ugovor se primjenjuje na vremenski period os 16. rujna do 15. prosinca 2025. godine.
· 19. rujna 2025. godine, Općina Cerna i Plinara Istočne Slavonije sklopili su Ugovor o opskrbi plinom za objekte u vlasništvu Općine Cerna. Ugovor je sklopljen na vremenski period od 1.10.2025. do 30.9.2026. godine. Procijenjena vrijednost ugovora iznosi 7.500,00 eura s PDV-om.
· 23. rujna 2025. godine, Općina Cerna i Osnovna škola Matija Antun Reljković zaključili su Ugovor o najmu školske sportske dvorane. Najam se odnosi na treniranje i rekreaciju starije populacije s područja Općine Cerna. Vremenski period najma je 2 sata tjedno, dok cijena najamnine iznosi 16 eura po satu.
· 25. rujna 2025. godine, Općina Cerna i Cestorad d.d. sklopili su Dodatak II. Ugovora o javnoj nabavi radova za „Izgradnju ceste i kolnih prilaza te javne rasvjete i DTK kanalizacije u Industrijskoj zoni Zagrađe“. Dodatak II. ugovora odnosi se na vantroškovničke radove te se on povećava za 1.718,55 eura s PDV-om, dok sveukupna cijena radova iznosi 476.285,38 eura s PDV-om.
· 1. listopada 2025. godine, Općina Cerna i Gradski muzej Županja sklopili su Ugovor o provođenu arheološkog nadzora nad izvođenjem radova na projektu javne i društvene namjene – Dom hrvatskih branitelja sa pratećim sadržajima. Troškovi nadzora iznose 55,00 eura po danu, odnosno po izlasku na teren. Ovaj ugovor će se konzumirati ukoliko se prilikom radova otkriju arheološka nalazišta.
· 14. listopada 2025. godine, Općina Cerna i Čistoća Županja sklopili su Ugovor o davanju reciklažnog dvorišta u Cerni na upravljanje. Naime, sukladno Zakonu o gospodarenju otpadom Općina Cerna dužna je svoju građevinu dati na upravljanje koncesionaru koji na području općine obavlja djelatnost sakupljanja otpada. Fiksna naknada za upravljanje reciklažnim dvorištem iznosi 2.000,00 eura bez PDV-a. Naknada se naplaćuje od 2. siječnja 2026. godine.
· 20. listopada 2025. godine, Općina Cerna i Ministarstvo regionalnog razvoja i fondova Europske unije (Upravljačko tijelo), te Središnja agencija za financiranje i ugovaranje programa i projekata Europske unije (Posredničko tijelo razine 2) zaključili su Ugovor o dodjeli bespovratnih sredstava koji se financiraju iz Programa „Konkurentnost i Kohezija“ u financijskom razdoblju 2021.-2027. za projekt Izgradnja biciklističke infrastrukture u općini Cerna. Ukupna vrijednost projekta iznosi 1.859..723,98 eura, a ukupan iznost bespovratnih sredstava je 1.199.150,01 eura.
· 7. studenog 2025. godine, Općina Cerna i HEP-Opskrba d.o.o. sklopili su Aneks ugovora o opskrbi električnom energijom. 
· 11. studenog 2025. godine, Općina Cerna i HEP-Opskrba d.o.o. sklopili su Aneks ugovora o opskrbi električnom energijom. 
· 20. studenog 2025. godine, Općina Cerna i Cestorad d.d. sklopili su Dodatak I. Ugovora o izvođenju radova na rekonstrukciji prometnice, parkirališta i nogostupa u Ulici Josipa Kozarca. Dodatak ugovora odnosi se na uvođenje podugovaratelja elektro radova u posao.
· 24. studenog 2025. godine, Općina Cerna i Gradski muzej Županja sklopili su Ugovor o provođenu arheološkog nadzora nad izvođenjem radova na projektu – građenje građevine infrastrukturne namjene prometnog sustava (cestovni promet), nerazvrstana cesta i parkiralište. Troškovi nadzora iznose 55,00 eura po danu, odnosno po izlasku na teren. Ovaj ugovor će se konzumirati ukoliko se prilikom radova otkriju arheološka nalazišta.
· 24. studenog 2025. godine, Općina Cerna i Salamon d.o.o. sklopili su Ugovor o radovima – Rekonstrukcija i dogradnja dječjeg vrtića u Cerni. Ugovor je potpisan nakon provedenog otvorenog postupka javne nabave te Odluke o odabiru. Ukupna vrijednost ugovorenih radova iznosi 869.467,75 eura s PDV-om. Projekt rekonstrukcije i dogradnje dječjeg vrtića u Cerni sufinanciran je sredstvima Europske unije te sredstvima Ministarstva znanosti, obrazovanja i mladih.
· 28. studenog 2025. godine, Općina Cerna i Gradatin d.o.o. zaključili su Ugovor za nabavu spremnika za biootpad. Ugovor je sklopljen sukladno Zakonu o javnoj nabavi, a nakon provedenog postupka jednostavne nabave te Odluke o odabiru. ukupna vrijednost nabave iznosi 32.825,00 eura s PDV-om.
· 9. prosinca 2025. godine, Općina Cerna i Ministarstvo poljoprivrede, šumarstva i ribarstva sklopili su Ugovor o dodjeli potpore za unapređenje uvjeta stanovanja mladih obitelji u ruralnim područjima za 2025. godinu. općina Cerna dobila je dodatna sredstva za 4 mlade obitelji koje su zadovoljile uvjete i kriterije Javnog poziva Ministarstva poljoprivrede, šumarstva i ribarstva u ukupnom iznosu 6.400,00 eura, za svaku obitelj dodatnih 1.600,00 eura.
· 15. prosinca 2025. godine, Općina Cerna i Danijel Cerančević koji zastupa i predstavlja Tamburaški sastav „Baće“ zaključili su Ugovor o umjetničkoj suradnji za potrebe održavanja koncerta u sklopu manifestacije „Adventa u Cerni“. Ukupna vrijednost naknade za održavanje koncerta iznosi 1.200,00 eura neto.
· 17. prosinca 2025. godine, Općina Cerna i Gradska knjižnica i čitaonica Vinkovci sklopili su Ugovor Bibliobusa kao pokretne knjižnice. Ukupna vrijednost ugovorene usluge iznosi 3.055,00 eura. Ugovor se sklapa na period od 2.1. do 31.12.2025. godine.
· 24. prosinca 2025. godine, Općina Cerna i Nogometni klub „Tomislav“ Cerna sklopili su Ugovor o pružanju usluge sportskih aktivnosti – škola nogometa za djecu od 1. do 4. razreda osnovne škole. Ugovor se sklapa sukladno Ugovoru o dodjeli bespovratnih sredstava za „Program provedbe edukativnih, kulturnih i sportskih aktivnosti za predškolsku djecu te djecu od 1. do 4. razreda osnovne škole u lokalnim zajednicama“ koji je potpisan između Općine Cerna i Ministarstva demografije i useljeništva. Škola nogometa započinje 1. siječnja i završava 30. kolovoza 2026. godine.
· 24. prosinca 2025. godine, Općina Cerna i KUD „Tomislav“ Cerna sklopili su Ugovor o pružanju usluge edukativnih aktivnosti – škola folklora za djecu od 1. do 4. razreda osnovne škole. Ugovor se sklapa sukladno Ugovoru o dodjeli bespovratnih sredstava za „Program provedbe edukativnih, kulturnih i sportskih aktivnosti za predškolsku djecu te djecu od 1. do 4. razreda osnovne škole u lokalnim zajednicama“ koji je potpisan između Općine Cerna i Ministarstva demografije i useljeništva. Škola nogometa započinje 1. siječnja i završava 30. kolovoza 2026. godine.
· 24. prosinca 2025. godine, Općina Cerna i Super Malci sklopili su Ugovor o pružanju usluge sportskih aktivnosti – Super Malci za djecu od 1. do 4. razreda osnovne škole. Ugovor se sklapa sukladno Ugovoru o dodjeli bespovratnih sredstava za „Program provedbe edukativnih, kulturnih i sportskih aktivnosti za predškolsku djecu te djecu od 1. do 4. razreda osnovne škole u lokalnim zajednicama“ koji je potpisan između Općine Cerna i Ministarstva demografije i useljeništva. Škola nogometa započinje 1. siječnja i završava 30. lipnja 2026. godine.
· 24. prosinca 2025. godine, Općina Cerna i Like2Learn sklopili su Ugovor o pružanju usluge edukativnih aktivnosti – učenje engleskog jezika prema Helen Doron metodi za djecu od 1. do 4. razreda osnovne škole. Ugovor se sklapa sukladno Ugovoru o dodjeli bespovratnih sredstava za „Program provedbe edukativnih, kulturnih i sportskih aktivnosti za predškolsku djecu te djecu od 1. do 4. razreda osnovne škole u lokalnim zajednicama“ koji je potpisan između Općine Cerna i Ministarstva demografije i useljeništva. Škola nogometa započinje 1. siječnja i završava 30. lipnja 2026. godine.
· 24. prosinca 2025. godine, Općina Cerna i D.R.V.O. Županja, sklopili su Ugovor o pružanju usluge edukativnih aktivnosti – Rastemo zajedno – Maštoplov za predškolsku djecu od 1. do 4. razreda osnovne škole. Ugovor se sklapa sukladno Ugovoru o dodjeli bespovratnih sredstava za „Program provedbe edukativnih, kulturnih i sportskih aktivnosti za predškolsku djecu te djecu od 1. do 4. razreda osnovne škole u lokalnim zajednicama“ koji je potpisan između Općine Cerna i Ministarstva demografije i useljeništva. Škola nogometa započinje 1. siječnja i završava 30. kolovoza 2026. godine.
· 29. prosinca 2025. godine, Općina Cerna i HEP-Opskrba d.o.o. zaključili su Ugovor o opskrbi električnom energijom.


1. U području financija 

U izvještajnom razdoblju inicirao  sam i nadzirao poslove vezane uz izvršavanje Proračuna, izradu izvješća u svezi s izvršenjem Proračuna, prikupljanje prihoda koji pripadaju Općini te druge poslove  vezane za financijsko poslovanje Općine.
Iz djelokruga u ovom području odnosno praćenju i unapređivanju izvršavanja Proračuna Općine Cerna za 2025. godinu izdvaja se slijedeće:

a) Proračun
Na 3. sjednici općinskog vijeća održanoj 30. srpnja izglasane su II. Izmjene i dopune Proračuna Općine Cerna za 2025. godinu. Dana 30. listopada na 6. sjednici općinskog vijeća izglasane su III. Izmjene i dopune Proračuna, dok su na 7. sjednici održanoj 17. prosinca izglasane IV. Izmjene i dopune Proračuna za 2025. godinu. Nastoji se transparentno prikazati kvartalna izvršenja proračuna. 

b) Prihodi 
· Komunalna i grobna naknada
U navedenom periodu prati se naplata prihoda komunalne i grobne naknade. Ostvareni prihodi komunalne naknade za iznose 58.959,93 €. Prihodi grobne naknade iznose 6.366,08 €, a prihodi na osnovi grobnih usluga iznose kako slijedi: zakup grobnog mjesta 1.450,00 €, nadgrobni uređaji 1.340,00 €, ukop pokojnika 2.550,00 €.

· Poljoprivredna zemljišta
Općina ima zaključenih 9 ugovora o privremenom korištenju Općinskog poljoprivrednog zemljišta te 21 ugovora o Zakupu državnog poljoprivrednog zemljišta. Prihod od zakupa općinskog poljoprivrednog zemljišta u izvještajnom razdoblju iznosi 15.152,07 €, a prihod od zakupa državnog poljoprivrednog zemljišta u iznosu od 19.284,97 €.

· Koncesija
U izvještajnom razdoblju prihod od koncesije nije izvršen.


· Doprinosi za šume
U izvještajnom razdoblju srpanj - prosinac 2025. godine prihodi od doprinosa za šume iznose 7.773,26 €.


c) Likvidnost
Prihodi  Proračuna Općine Cerna u drugoj polovici 2025. godine ostvareni su u ukupnom iznosu od 3.056.049,79 €, dok su rashodi Općine Cerna ostvareni su u ukupnom iznosu od 3.275.570,60  €. 

d) Rezerva proračuna
Sredstva rezerve proračuna nisu korištena.

e) Imovina
U izvještajnom razdoblju kupljen je stroj za čišćenje žitarica u iznosu od 300,00 €, kosilice, bušilice i brusilice u iznosu 726,70 €. Smeđe kante za otpad su kupljene u iznosu od 32.825,00 €.
Zatim, klima uređaji za prostorije Općine i Ribičkog doma u iznosu od 2.587,50 €, postavljen je video nadzor kod dječjeg igrališta u Novom naselju u Šiškovcima 5.600,00 €. Kupljeno je opreme za dječji vrtić u iznosu 3.137,50 €, te garderobni ormarići u iznosu 1.250,00 €.

f) Informacijski sustav
U izvještajnom razdoblju nabavljeno je informatičke opreme u vrijednosti 1.881,28 €.

g) Transparentnost
U skladu sa Zakonom o proračunu redovito je objavljivano i ažurirano stanje isplata iz općinskog proračuna na mrežnim stranicama Općine Cerna putem rubrike “Transparentnost”


2. U području urbanizma, graditeljstva i zaštite okoliša

Redovno se obavljaju djelatnosti vezane za osiguranje uvjeta uređenja prostora, gospodarenje prostorom Općine kroz uređenje prostora i zemljišta, kao i poslovi koji se odnose na skrb i unapređenje okoliša. 
Na održavanje građevinskih objekata u vlasništvu općine kroz investicijsko održavanje utrošeno je 4.510,72 €.
Troškovi deratizacije i dezinsekcije u predmetnom izvještajnom razdoblju iznosili su  6.261,58 €.

a) U području zaštite okoliša
Na zbrinjavanje animalnog otpada utrošeno je 7.890,34 €. Na sadnju sadnica i ugradnju travnih busena 2.992,38 €. Za veterinarske usluge, hvatanje i zbrinjavanje pasa, njihovo udomljavanje te sterilizaciju i kastraciju pasa i mačaka utrošeno je 2.380,97 €.

b) U području gospodarenja otpadom 
Za zbrinjavanje komunalnog otpada u izvještajnom razdoblju srpanj – prosinac 2025. godine utrošena su sredstva u iznosu od 9.941,13 €, na sanaciju deponije 11.475,00 €
Za najam mobilnog reciklažnog dvorišta utrošena sredstva u ovom izvještajnom razdoblju iznose 5.448,19 €.
Od 2022. godine imamo obvezu mjesečnog plaćanja naknade za korištenje odlagališta komunalnog otpada gradu Županji. U izvještajnom razdoblju u tu svrhu utrošilo se 10.419,64 €.
Općina Cerna je u 2025. godini završila izgradnju reciklažnog dvorišta na što je u izvještajnom razdoblju utrošeno 322.648,95 €.

3. U području komunalnog gospodarstva 

Komunalni doprinos i komunalna naknada su prihodi Općine namijenjeni za gradnju i održavanje komunalne infrastrukture. Radi zakonitog korištenja ovih sredstava, praćene su potrebe za gradnjom i održavanjem komunalne infrastrukture te način i opseg naplate ovih prihoda sukladno donesenim programima održavanja te gradnje objekata i uređaja komunalne infrastrukture u 2025. godini.
U izvještajnom razdoblju  srpanj – prosinac 2025. godine s osnove uplata sredstava od komunalnog doprinosa ostvaren je prihod u iznosu od 1.979,38 €, a s osnove prihoda od sredstava uplaćenih od komunalne naknade u iznosu od 58.959,93 €. Sukladno programima održavanja i gradnje objekata i uređaja komunalne infrastrukture od 07.- 12. 2025. godini rashodi su kako stoji u tablicama:

· Program građenja objekata i uređaja komunalne infrastrukture
	Aktivnosti
	Izvršenje (€)

	Asfaltiranje parkirališta u Šiškovcima
	16.748,37

	Rekonstrukcija prometnice, parkirališta i nogostupa u ulici J. Kozarca
	534.738,41

	Sanacija pješačke staze ulice J.J. Strossmayera u Cerni – faza III.
	26.550,98

	Sanacija pješačke staze ulice J. Kozarca u Šiškovcima
	36.273,88

	Izgradnja pješačke staze u ulici A.T. Jemrića u Šiškovcima
	21.240,41

	Izgradnja Doma hrvatskih branitelja i umirovljenika Općine Cerna
	7.187,50

	Rekonstrukcija javne rasvjete na području Općine Cerna
	1.000,00

	Uređenje parka „Delta“
	17.247,71

	Uređenje parka „5. gardijske brigade Sokolovi“
	12.221,25

	UKUPNO:
	673.208,51



· Program održavanja komunalne infrastrukture
	· R. br.
	Naziv operacije
	Izvršenje €

	1.
	Održavanja nerazvrstanih cesta	
	12.932,40

	2.
	Održavanja javne rasvjete
	8.620,00

	3.
	Održavanja javnih površina
	24.434,07

	4.
	Održavanja groblja
	728,81

	5.
	Održavanje poljskih puteva
	73.083,13

	6.
	Revitalizacija javnih površina – Javni rad
	20.106,96

	
	UKUPNO:
	139.905,37



4. U području prometa
Vodi se briga o održavanju nerazvrstanih cesta, provedene su aktivnosti na sanaciji i održavanju nerazvrstanih cesta, održavanju poljskih putova, stavljanju signalizacije.

5. U području razvoja poljoprivrede i gospodarstva
Vršile su se redovne kontrole  u vidu obrađenosti poljoprivrednih površina. 
Uloženo je u gospodarsku zonu Zagrađe u iznosu od 440.809,62 €.
	
6. U području odgoja i obrazovanja, predškolskog odgoja i osnovnog školstva
Za učenike srednjoškolskog obrazovanja Općina financira prijevoz do mjesta pohađanja nastave. Dodjeljuju se stipendije, te jednokratne studentske pomoći. Također, sufinancira se nabava radnih bilježnica i materijala za učenike osnovne škole, a novčane pomoći se dodjeljuju za učenike srednjih škola. Također, učenike se prigodno dariva za vrijeme blagdana kao i za odličan uspjeh u osnovnoškolskom obrazovanju. Sufinancirali su se i odlasci učenika u školu prirode. Od navedenih djelatnosti financiranih donacijama iz općinskog proračuna u izvještajnom razdoblju utrošena su sredstva kako slijedi u tablici:

	Naziv
	Izvršenje €

	Stipendije
	12.960,00

	Jednokratne studentske pomoći
	270,00

	Prijevoz učenika
	3.906,30

	Prigodna darivanja za blagdane
	3.238,10

	Nabava radnih bilježnica, mapa za likovnu i tehničku kulturu te nabava bilježnica
	37.156,36

	Novčane pomoći učenicima srednje škole za kupovinu udžbenika
	11.800,00

	UKUPNO:
	69.330,76



Općina sufinancira rad dječjeg vrtića, te je osigurala asistenta za djecu s poteškoćama u razvoju. Iznos subvencije za svako dijete iznosi 150,00 €.

	Naziv
	Izvršenje €

	Sufinanciranje vrtića
	62.254,00

	Asistent u vrtiću
	5.450,00

	UKUPNO:
	67.704,00



7. U području socijalne skrbi i zdravstva
Nastojali smo u skladu sa financijskim mogućnostima zadovoljiti potrebe  građana u području socijalne skrbi i zaštite zdravlja iz Socijalnog programa za 2025. godinu primjenom mjera i brigom za socijalno ugrožene građane i to kroz jednokratne novčane pomoći, pomoć oko plaćanja troškova za osnovne životne potrebe, pomoć obiteljima socijalno najugroženijih, božićnice umirovljenicima, sufinanciranje boravka starijih i nemoćnih osoba smještenih u domovima, te donacije koje smo po zakonu dužni isplatiti Hrvatskom crvenom križu. 

	Naziv
	Izvršenje €

	Pomoć obiteljima i kućanstvima
	2.130,00

	Troškovi stanovanja
	3.088,22

	Hrvatski crveni križ
	4.213,12

	Pomoć umirovljenicima
	21.300,00

	Sufinanciranje domova
	22.320,00

	UKUPNO:
	53.051,34




8. U području kulture i udruga građana
U sklopu programa javnih potreba u kulturi financiramo rad udruga na području kulture te prema prijavljenim programima financiramo potrebe udruga građana te udruga iz područja kulture. Prema javnom pozivu za financiranje rada udruga na području Općine Cerne prijavilo se ukupno 4 udruga iz područja kulture, te 4 udruge iz područja građana.

	Naziv
	Izvršenje €

	Donacije udrugama u kulturi
	13.700,00

	Donacije udrugama građana
	4.000,00

	Manifestacije
	115.141,78

	UKUPNO:
	132.841,78



9. U području sporta
Aktivno smo provodili poslove  s ciljem poticanja i promicanja sporta na području općine Cerna. Financijski smo pomagali rad sportskih udruga koje su kroz prijavu na javni poziv iskazali potrebu da sufinanciranjem, a takvih je bilo ukupno 11. U izvještajnom razdoblju za rad sportskih udruga izdvojili smo 84.000,00 €. Za ostale udruge s područja sporta izdvojeno je 1.098,80 €.
	
10.  U području demografskog razvitka Općine
U 2025.godini Općina Cerna je u proračunu osigurala sredstva za poticaj za stambeno zbrinjavanje mladih. Od srpnja do prosinca 2025. godine izdvojilo se 20.000,00 € za takve potrebe. Od kraja 2024.godine iznos naknade za obitelji kao prijavitelje iznosi 5.000,00 € dok samci ostvaruju pravo na jednokratnu naknadu od 3.000,00 €. Općina isplaćuje naknadu za novorođeno dijete te je u izvještajnom razdoblju isplaćeno 37.000,00 €.

11. Dogradnja dječjeg vrtića
Općina Cerna je u 2025. godini započela s dogradnjom dječjeg vrtića. U izvještajnom razdoblju na ovu kapitalnu investiciju utrošeno je 53.549,18 €.

12. Razvoj turizma
U području programa „Razvoj turizma“ Općina je započela izgradnju biciklističko-pješačke staze u Jurišićevoj ulici, a utrošeno je 75.562,61 €, te je investicija završena u izvještajnom razdoblju. Na konzultantske usluge za izgradnju biciklističke infrastrukture u Općini Cerna utrošeno je 625,00 €, a izgradnja u izvještajnom razdoblju nije započela ali se planira u narednom periodu. 

13. Aktivna politika zapošljavanja
U izvještajnom razdoblju provodili smo program Pomoć starijima i nemoćnima – Program Zaželi – prevencija institucionalizacije. Na tu provedbu se utrošilo 241.329,70 € što je financirano u 100% iznosu od strane Europskog socijalnog fonda. 

III. ZAKLJUČAK
Podneseno Izvješće o radu općinskog načelnika Općine Cerna za razdoblje od 01.07.2025. do 31.12.2025. godine sadrži prikaz poslova i zadataka iz nadležnosti općinskog načelnika kao izvršnog tijela Općine Cerna. 

                                                                                      		  OPĆINSKI NAČELNIK 
                                                                                          		Josip Štorek

